
BUTŲ PIRKIMO, SKELBIAMŲ DERYBŲ BŪDU, SĄLYGOS

I. BENDROSIOS NUOSTATOS

1. Butų pirkimas finansuojamas iš Europos Sąjungos struktūrinių fondų lėšų bendrai finansuojamo projekto Nr. Nr. 08.1.1-CPVA-V-427-03-0008 „Bendruomeninių vaikų globos namų ir vaikų dienos centrų tinklo plėtra Akmenės rajono savivaldybėje“ įgyvendinamo pagal 2014-2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ priemonę Nr. 08.1.1-CPVA-V-427 „Institucinės globos pertvarka: investicijos į infrastruktūrą“. 
2. Butų pirkimas vykdomas skelbiamų derybų būdu, vadovaujantis Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimų tvarkos aprašu, patvirtintu Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimų tvarkos aprašo patvirtinimo ir Lietuvos Respublikos Vyriausybės 2003 m. birželio 25 d. nutarimo Nr. 841 „Dėl žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo“ pripažinimo netekusiu galios“ ir  kitais teisės aktais, reglamentuojančiais šią sritį.
3. Perkančioji organizacija – Akmenės rajono savivaldybės administracija, juridinio asmens kodas 188719391, L. Petravičiaus a. 2, LT-85132, Naujoji Akmenė.
4. Pirkimą organizuoja Akmenės rajono savivaldybės administracijos direktoriaus sudaryta Butų pirkimo įgyvendinant projektą „Bendruomeninių vaikų globos namų ir vaikų dienos centrų tinklo plėtra Akmenės rajono savivaldybėje“ komisija (toliau – Komisija), kuri vykdo su pirkimu susijusias ir reglamentu pavestas funkcijas.
5. Butų pirkimas, atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.

II. PIRKIMO OBJEKTAS

6. Šiuo pirkimu Komisija skelbiamų derybų būdu Akmenės rajono savivaldybėje perka 2 (du) keturių kambarių butus Naujosios Akmenės ir Akmenės miestuose.
7. Pirkimas skaidomas į dvi dalis. Kiekvienoje dalyje numatoma pirkti vieną butą ir sudaryti atskirą pirkimo sutartį kiekvienai daliai:
· I pirkimo dalis – 4 kambarių butas Naujosios Akmenės mieste arba Akmenės mieste;
· II pirkimo dalis – 4 kambarių butas Naujosios Akmenės mieste arba Akmenės mieste.
8. Butams keliami šie reikalavimai:
8.1.  Vienas iš perkamų butų turi būti pirmame aukšte ir turi būti pritaikytas judėjimo negalią turinčių asmenų poreikiams arba turi būti galimybė butą pritaikyti judėjimo negalią turinčių asmenų poreikiams (vidaus ir lauko durys ne siauresnės kaip 850 cm, be slenksčių, pritaikytas sanitarinis mazgas).
8.2. perkamas butas turi būti įvertintas ir sertifikuotas pagal Lietuvos Respublikos statybos įstatymo nuostatas ir statybos techninio reglamento STR 2.01.09:2012 „Pastatų energinis naudingumas. Energinio naudingumo sertifikavimas“ reikalavimus. Pirmumas teikiamas kuo aukštesnės energinio naudingumo klasės butams.
8.3. butas turi būti geros techninės būklės, jis turi atitikti teisės aktų nustatytus sanitarinius ir techninius reikalavimus gyvenamosioms patalpoms, jame turi būti komunaliniai patogumai (vandentiekis, kanalizacija, šildymas, karštas vanduo) įrengti šalto ir karšto vandens, elektros energijos, dujų (jeigu jos yra) apskaitos prietaisai. 
8.4. santechnikos (dušas arba vonia, tualetas ir kt.), patalpų šildymo prietaisai ir kita įranga turi būti techniškai tvarkinga, veikianti, be defektų;
8.5. butas negali būti perleistas tretiesiems asmenims, įkeistas ar kitaip suvaržytos buto valdymo ir naudojimo teisės. Bute neturi būti registruotų kitų asmenų, jis neturi būti kitų asmenų deklaruojamas kaip gyvenamoji vieta. Neturi būti įsiskolinimų už komunalines paslaugas. Butui negali būti uždėtas turto areštas. Laimėjęs kandidatas, nuo Komisijos priimto galutinio sprendimo iki pirkimo sutarties pasirašymo datos turi pateikti perkančiajai organizacijai pagrindimo dokumentus, kad nėra teisinių ar kitų kliūčių pasiūlytam butui įsigyti ir numatytoms veikloms jame vykdyti ir pan.);
8.6. keturių kambarių buto naudingasis plotas negali būti mažesnis nei  70 kv. m, bet ne didesnis kaip 90 kv. m naudingo ploto (pagal Statybos techninį reglamentą STR 2.02.01:2004 „Gyvenamieji pastatai“ 4.12 p.: buto naudingasis plotas – gyvenamųjų kambarių ir kitų buto patalpų (virtuvių, sanitarinių mazgų, koridorių, įstatytų spintų, šildomų lodžijų ir kitų šildomų pagalbinių patalpų) suminis grindų plotas. Į naudingąjį plotą neįeina balkonų, lodžijų, terasų, nešildomų rūsių grindų plotas);
8.7. butas turi būti patogioje vietoje susisiekimo atžvilgiu. Viešojo transporto stotelė ar miesto stotis nuo buto turi būti nutolusi ne daugiau kaip 500 m;
8.8. butas perkamas su inventorizuotais ir teisiškai įregistruotais buto priklausiniais (rūsiais ir pan.), jei tokie yra, o kadastro byla turi atitikti esamą buto patalpų padėtį. Jeigu priklausiniai (rūsiai ir pan.) nėra įregistruoti buto priklausiniais, jie nebus perkami;
8.9. kandidatas, kuris laimėjo derybas, nuo Pirkimo komisijos priimto galutinio sprendimo iki pirkimo sutarties pasirašymo datos turi pašalinti visus nustatytus perkamo buto trūkumus ir pateikti tai pagrindžiančius dokumentus.
9. Neperkami butai: 
[bookmark: _GoBack]9.1. Esantys pastatuose, kurie buvo tvarkomi ES struktūrinių fondų lėšomis: Laižuvos g. 5, Akmenė; V. Kudirkos g. 2, 4, 8, 12, 20, 22, Naujoji Akmenė; Nepriklausomybės al. 2, 2B, 2C, 4, 5, 6, 7, 8, 9, 10, 11, 12, 13, 13A, 14, 15, 16, 17, 17A, 18, 19, 21, 23, 24, 26, 27, 27A, 28, 29, 30, 33, 35, Naujoji Akmenė; P. Jodelės g. 3, Naujoji Akmenė; Taikos g. 2, Naujoji Akmenė; Lazdynų Pelėdos g. 9, Naujoji Akmenė.
9.2. su bendro naudojimo patalpomis (virtuve, tualetu, dušine), su krosniniu ar elektriniu šildymu, įrengti pusrūsiuose, palėpėse, užstatytuose praėjimuose, mediniuose ar karkasiniuose namuose, taip pat neįrengti butai, poilsiui skirtos patalpos;
9.3. kurių patalpų išdėstymas nesutampa su buto kadastrinėje byloje nurodytais duomenimis;
9.4. kurie neatitinka sąlygose ir normatyviniuose statybos techniniuose dokumentuose nustatytų reikalavimų gyvenamosioms patalpoms, reikalingas jų remontas (atsižvelgiant į apžiūros išvadas); 
9.5. kurių baigtumas nėra 100 proc. Jeigu butas pasiūlymo pateikimo dienai yra neįrengtas, jis turi būti įrengtas iki pirkimo ir pardavimo sutarties sudarymo;
9.6. kurie įsigyti už kreditavimo įstaigų kreditus ir nebaigti išsimokėti;
9.7. kurių nusidėvėjimas didesnis nei 60 procentų;
9.8. kuriuose yra įrengti dujų balionai;
9.9. kurie neatitinka bent vieno šių sąlygų 8 punkte keliamo reikalavimo.

III. PASIŪLYMŲ PATEIKIMO TVARKA

            10. Pirkimo dokumentų išdavimo kandidatams tvarka:
            10.1. butus siūlantys kandidatai su pirkimo sąlygomis ir kitais dokumentais, susijusiais su butų pirkimu, gali susipažinti Akmenės rajono savivaldybės interneto svetainėje www.akmene.lt, skiltyje „skelbimai“ arba pateikę laisvos formos prašymą Komisijai, nemokamai gauti Akmenės rajono savivaldybės administracijoje (L. Petravičiaus a. 2, Naujoji Akmenė): Vietinio ūkio ir turto valdymo skyriuje, 212 kabinete, atsakingas asmuo vyr. specialistė Sandra Bartkienė, tel. (8 425) 59 773, el. paštas sandra.bartkiene@akmene.lt  ir Investicijų ir projektų valdymo skyriuje, 217 kabinete, atsakingas asmuo vyr. specialistė Eglė Jankauskienė, tel. (8 425) 59 750, el. paštas egle.jankauskiene@akmene.lt ; 
            10.2. pirkimo dokumentai išduodami ne vėliau kaip per 3 darbo dienas nuo kandidato prašymo pateikti dokumentus gavimo dienos, bet ne anksčiau negu paskelbiama apie pirkimą.
10.3 jeigu kandidatas prašo papildomos informacijos, susijusios su pirkimo dokumentais, likus ne mažiau kaip 6 darbo dienoms iki pasiūlymų pateikimo termino pabaigos, Komisija ją pateikia visiems kandidatams ne vėliau kaip likus 3 darbo dienoms iki pasiūlymų pateikimo termino pabaigos.
11. Jei pirkimo dokumentai bus koreguojami, informacija apie tai bus skelbiama Akmenės rajono savivaldybės svetainėje www.akmene.lt, skiltyje „skelbimai“, o dokumentų paprašę kandidatai informuojami asmeniškai.
12. Pasiūlymus gali pateikti fiziniai ir juridiniai asmenys. Tas pats kandidatas gali teikti pasiūlymus visoms pasirinktoms pirkimo dalims, nurodydamas kuriai pirkimo daliai ar dalims teikiamas pasiūlymas, pateikdamas tik vieną reikalaujamų pridėti dokumentų komplektą;
13. Kandidatai pasiūlymą ir parduodamų nekilnojamųjų daiktų dokumentus turi pateikti per 14 kalendorinių dienų nuo skelbimo pateikti pasiūlymą derėtis paskelbimo dienos. Pasibaigus nustatytam terminui pateikti pasiūlymai nenagrinėjami, dokumentai grąžinami juos pateikusiam kandidatui.
14. Dokumentai turi būti parengti lietuvių kalba.
15. Kartu su pasiūlymu pateikiami šie dokumentai:
15.1. buto, kuris siūlomas parduoti, nuosavybės teisę įrodančio dokumento kopija;
15.2. buto kadastro duomenų bylos kopija;
15.3. buto energetinio naudingumo sertifikato kopija;
15.4. buto savininko įgaliojimas, suteikiantis teisę asmeniui pateikti pasiūlymą už jį ir kitus buto pirkimo dokumentus, tikslinti pirkimo dokumentus ir derėtis dėl buto pardavimo;
15.5. įmonės registravimo pažymėjimo ir įstatų kopijos, jeigu pasiūlymą teikia juridinis asmuo; 
15.6. bendraturčių sprendimą (sutikimą) parduoti butą Lietuvos Respublikos civilinio kodekso 4.79 straipsnio nustatyta tvarka;
15.7. pirkėjo nurodytus techninius ir ekonominius duomenis patvirtinančių dokumentų kopijas.
16. pasiūlymas su priedais turi būti sunumeruotas, susiūtas ir paskutiniojo lapo antroje pusėje patvirtintas kandidato ar jo įgalioto asmens parašu, o juridinio asmens ir antspaudu. Jei pasirašo savininko įgaliotas asmuo, pridedamas notaro patvirtintas įgaliojimas arba įstatymo nustatytos formos įgaliojimas. 
17. Pasiūlymai su parduodamų butų dokumentų kopijomis pateikiami užklijuotuose vokuose su užrašu „Butų pirkimas“, adresuotuose Akmenės rajono savivaldybės administracijos butų pirkimo komisijai, nurodant kandidato rekvizitus (vardą, pavardę, adresą ir telefono numerį arba įmonės pavadinimą, adresą ir telefono Nr.) ir būtinai su nuoroda, kurioje pirkimo dalyje kandidatas nori dalyvauti  :
· I pirkimo dalis – 4 kambarių butas Naujosios Akmenės mieste arba Akmenės mieste;
· II pirkimo dalis – 4 kambarių butas Naujosios Akmenės mieste arba Akmenės mieste.
18. Vokus su pasiūlymu ir priedais, kandidatai pateikia tiesiogiai, per kurjerį arba atsiunčia paštu registruotu laišku. Pasiūlymai priimami darbo dienomis ir darbo valandomis iki 2020 m. kovo 17 d. 15.00 val. Akmenės rajono savivaldybės administracijos Vietinio ūkio ir turto valdymo skyriuje, atsakingas asmuo: vyriausioji specialistė Sandra Bartkienė, (L. Petravičiaus a. 2, Naujoji Akmenė, 212 kab., tel. (8 425) 59 773, el. paštas sandra.bartkiene@akmene.lt ). Po nustatyto termino pateikti pasiūlymai nenagrinėjami, dokumentai grąžinami juos pateikusiam kandidatui. 

IV. PASIŪLYMŲ NAGRINĖJIMAS

19. Vokai su pasiūlymais atplėšiami 2020 m. kovo 17  d. 15.10 val. Komisijos posėdyje, Akmenės rajono savivaldybės administracijos pastate, 202 kab., L. Petravičiaus a. 2, Naujoji Akmenė. Posėdyje vokai su pasiūlymais bus atplėšiami ir vertinami konfidencialiai, nedalyvaujant pasiūlymus pateikusiems kandidatams ar jų atstovams.  
	20. Komisija: 
	20.1. išnagrinėja ar su pasiūlymu pateikti dokumentai atitinka butų pirkimo sąlygų nustatytus reikalavimus; 
	20.2. apžiūri siūlomą parduoti butą ir  įvertina ar butas atitinka butų pirkimo sąlygų reikalavimus;
20.3. užpildo butų, kurie atitinka butų pirkimo sąlygų reikalavimus, techninės būklės įvertinimą pagal šių sąlygų 2 priedą.
21. Komisija, išnagrinėjusi pateiktą pasiūlymą ir parduodamo buto dokumentus, ir jeigu kandidatas pateikė netikslius ar neišsamius duomenis apie atitiktį pirkimo dokumentų reikalavimams arba šių duomenų trūksta, Komisija turi teisę nepažeisdama lygiateisiškumo ir skaidrumo principų prašyti kandidatą šiuos duomenis iki derybų pradžios patikslinti, papildyti arba paaiškinti.
 22. Jeigu nė vieno kandidato pateikti parduodamo buto dokumentai neatitinka reikalavimų, nustatytų pirkimo dokumentuose, arba negaunama nė vieno pasiūlymo dalyvauti derybose, pirkimo procedūros atliekamos iš naujo.
23. Komisija ne vėliau kaip per 5 darbo dienas nuo paskutinės pasiūlymų pateikimo dienos atmeta kandidatų pateiktus pasiūlymus, jeigu jie neatitinka pirkimo dokumentuose nustatytų reikalavimų, ir pateikia kandidatui motyvuotą atsakymą, kodėl jo pateikti dokumentai atmetami.
24. Komisija, gavusi ir išnagrinėjusi kandidatų pasiūlymus dalyvauti derybose ir parduodamų butų dokumentus, ne vėliau kaip per 5 darbo dienas nuo pasiūlymų pateikimo  termino pabaigos išsiunčia visiems kandidatams vienu metu kvietimą derėtis dėl kainų ir kitų sąlygų. Kvietime nurodo adresą, kur vyks derybos, derybų datą, laiką, derybų objektą ir temą, kokius dokumentus (būsimos sutarties priedus) reikia pateikti deryboms, derybų kalbą ir kitą svarbią informaciją arba pateikia kandidatui motyvuotą atsakymą, kodėl parduodamo buto dokumentai atmetami. 
25. Derybų procedūrų metu Komisija: 
25.1. derasi su kiekvienu kandidatu atskirai; 
25.2. visiems dalyviams derybų metu taikomi vienodi reikalavimai, suteikiamos vienodos galimybės ir pateikiama vienoda informacija
25.3. tretiesiems asmenims negali atskleisti jokios iš kandidato gautos informacijos be jo sutikimo, neinformuoja kandidato apie susitarimus su kitais kandidatais. 
25.4. Derybos su kandidatu laikomos įvykusiomis ir pasibaigusiomis, kai galutinai susitariama dėl kainos ir (ar) pirkimo sąlygų, ir kai derybų rezultatai atitinka pirkimo dokumentus.
25.5. Derybos protokoluojamos. Derybų protokolą pasirašo komisijos pirmininkas, jos nariai ir kandidatas, su kuriuo derėtasi, arba jo įgaliotas atstovas.
26. Pasibaigus deryboms, nustačius kiekvieno pasiūlymo ekonominį naudingumą, Komisija, atsižvelgdama į derybų rezultatus, sudaro pasiūlymų eilę kiekvienai pirkimo daliai. Būstų pirkimo eilės išdėstomos balų mažėjimo tvarka ir visiems derybose dalyvavusiems kandidatams išsiunčiama informacija apie derybų rezultatus. Kandidatas, kurio pasiūlymas pirmas eilėje, taip pat informuojamas apie jo pasiūlyto nekilnojamojo daikto individualų turto vertinimą Lietuvos Respublikos turto ir verslo vertinimo pagrindų įstatymo nustatyta tvarka ir pareigą sumokėti 50 procentų perkančiosios organizacijos patirtų turto vertinimo išlaidų, jeigu jis nepagrįstai atsisakytų sudaryti pirkimo sutartį. 
27. Komisija, įsigydama nekilnojamąjį daiktą, prieš priimdama sprendimą dėl derybas laimėjusio kandidato, inicijuoja šio kandidato pasiūlyto nekilnojamojo daikto individualų turto vertinimą Lietuvos Respublikos turto ir verslo vertinimo pagrindų įstatymo nustatyta tvarka.
28. Nekilnojamųjų daiktų įsigijimo kaina negali daugiau kaip 10 procentų viršyti rinkos vertės, nustatytos atlikus individualų turto vertinimą Lietuvos Respublikos turto ir verslo vertinimo pagrindų įstatymo nustatyta tvarka.
29. Atlikus perkamo buto vertinimą, kurio metu buvo nustatyta mažesnė nei kandidato pasiūlyta kaina, Komisija gali pakartotinai derėtis dėl kandidato pasiūlytos nekilnojamojo daikto kainos.
30. Jeigu, įvykus pakartotinėms deryboms, laimėjusio kandidato pasiūlyta kaina yra didesnė nei pirkėjui priimtina kaina, komisija inicijuoja kito pagal sudarytą eilę kandidato parduodamo nekilnojamojo turto individualų turto vertinimą ir visiems derybose dalyvavusiems kandidatams išsiunčia patikslintą informaciją apie derybų rezultatus.
31. Sprendimą dėl derybas laimėjusio kandidato Komisija priima ne anksčiau kaip po 7 darbo dienų nuo informacijos apie derybų rezultatus raštu išsiuntimo visiems derybose dalyvavusiems kandidatams dienos, išskyrus atvejį, kai derybose dalyvauja vienas kandidatas.
32. Komisija galutinį sprendimą priima išnagrinėjusi kandidatų pretenzijas ir skundus, jeigu tokių buvo gauta.

V. PASIŪLYMŲ ATMETIMAS

33. Pasiūlymai atmetami jeigu:
34.1. kandidatas pasiūlymą ir kitus dokumentus pateikė ne lietuvių kalba;
	34.2. pasiūlymas (taip pat siūlomas pirkti butas) neatitinka pirkimo sąlygose nustatytų reikalavimų;
34.4. kandidatas pateikė melagingą informaciją;
34.5. kandidatas iki nustatyto termino nepateikė papildomų dokumentų arba pateikė patikslintus dokumentus, neatitinkančius reikalavimų, nustatytų pirkimo dokumentuose.
34.6. pasiūlyta per didelė, pirkėjui nepriimtina siūlomo įsigyti buto kaina.

VI. VERTINIMO KRITERIJAI

35. Komisija vertina pasiūlymus pagal ekonomiškai naudingiausio pasiūlymo kriterijų.
36. Pasiūlymuose nurodyti butai vertinami balais. Balai apskaičiuojami vadovaujantis butų pirkimo skelbiamų derybų būdu sąlygų 2 priede „Techninės būklės vertinimas“ nurodytais skiriamais balais už kiekvieną techninį vertinimo kriterijų. Esant vienodam balų skaičiui perkamas butas, kurio kaina mažiausia bei atsižvelgiama į buto apžiūros duomenis.

	Vertinimo kriterijai
	Ekonominio naudingumo įvertinimas balais

	Pasiūlyta (suderėta) kaina
	60

	Techninės būklės vertinimas
	40



37. Ekonominio naudingumo nustatymas.

	Ekonominis naudingumas vertinamas pagal formulę: 
	S = C + T, kur:

	S – ekonominio naudingumo įvertinimas;
	

	C – kandidato pasiūlytos (suderėtos) kainos įvertinimo balas; 
	C = (C min / Cp) X;

	C min – mažiausia pasiūlyta tam tikro dydžio buto 1 kv. m kaina Eur;
	

	Cp – kandidato pasiūlyta tam tikro dydžio buto 1 kv. m kaina Eur;
	

	X – kainos įvertinimo lyginamasis svoris (X=60)
	

	T – techninio įvertinimo balų suma; 
	T = (Ti / Tmaks) Y;

	Ti – buto techninio įvertinimo balų suma;
	

	Tmaks –didžiausia iš visų dalyvių techninio įvertinimo balų suma (Tmaks=100);
	

	Y – techninio įvertinimo lyginamasis svoris (Y=40).
	




VII. PRETENZIJŲ PATEIKIMO TVARKA

38. Pretenzija turi būti pareikšta raštu per 5 darbo dienas nuo Komisijos informacijos apie priimtą sprendimą raštu išsiuntimo kandidatams dienos arba nuo paskelbimo apie Komisijos priimtą sprendimą dienos.
[bookmark: part_ab4382a49da94715a859bba99625f7f9]39. Jeigu kandidato rašytinė pretenzija gauta iki sprendimo apie derybas laimėjusį kandidatą pranešimo išsiuntimo, Komisija privalo sustabdyti pirkimo procedūras, iki išnagrinės šią pretenziją ir priims dėl jos sprendimą.
[bookmark: part_e7b31be677a344238a96746022dca4ac]40. Jeigu dėl pretenzijų nagrinėjimo pratęsiami šiose sąlygose nustatyti pirkimo procedūrų terminai, apie tai Komisija išsiunčia kandidatams, su kuriais deramasi, pranešimus, nurodydama terminų nukėlimo priežastį. 
[bookmark: part_34c1b5815e1b463aa023173b01657601]41. Komisija privalo išnagrinėti pretenzijas ir priimti motyvuotą sprendimą ne vėliau kaip per 5 darbo dienas nuo pretenzijos gavimo dienos, taip pat ne vėliau kaip kitą darbo dieną raštu pranešti pretenziją pateikusiajam ir kitiems derybose dalyvavusiems kandidatams apie priimtą sprendimą. Išnagrinėjus pretenziją, pirkimo procedūra tęsiama.
[bookmark: part_8a928b46b29742b0a1a133b51e43e433]42. Kandidatas Komisijos sprendimus ar sprendimus dėl išnagrinėtų pretenzijų gali apskųsti teismui.
VIII. PIRKIMO SUTARTIES SUDARYMAS

43. Savivaldybės administracijos direktorius, atsižvelgdamas į Pirkimo komisijos sprendimą dėl derybas laimėjusio kandidato, pateikia savivaldybės tarybai tvirtinti sprendimo pirkti nekilnojamąjį daiktą savivaldybės nuosavybėn projektą. Savivaldybės administracijos direktorius per 3 darbo dienas nuo savivaldybės tarybos sprendimo įsigaliojimo derybas laimėjusiam kandidatui išsiunčia kvietimą sudaryti pirkimo sutartį. 
44. Jeigu kandidatas, kuriam pasiūlyta sudaryti pirkimo sutartį, neatvyksta sudaryti pirkimo sutarties sutartu laiku, atsisako sudaryti pirkimo sutartį derybose sutartomis sąlygomis arba pirmenybės teisę įsigyti turtą realizuoja šią teisę turintys asmenys ir dėl to kandidatas negali sudaryti sutarties su perkančiąja organizacija, laikoma, kad jis atsisakė sudaryti pirkimo sutartį. Tokiu atveju perkančioji organizacija inicijuoja kito pagal sudarytą eilę kandidato po atsisakiusiojo sudaryti pirkimo sutartį parduodamo nekilnojamojo turto individualų turto vertinimą. 
45. Prieš pasirašydamas pirkimo–pardavimo sutartį, buto savininkas ar jo įgaliotas asmuo turi pateikti Komisijai šiuos dokumentus, galiojančius sutarties pasirašymo dieną:
45.1. asmens dokumentą (pasą ar asmens tapatybės kortelę), įmonės registracijos pažymėjimą ir įstatus (juridiniai asmenys);
45.2. notaro patvirtintą įgaliojimą arba įstatyme nustatytos formos įgaliojimą, jei pasirašo savininko įgaliotas asmuo.
45.3. nuosavybės teisę į butą patvirtinančius dokumentus ir kadastro duomenų bylą;
45.4. dokumentus, įrodančius, kad bute nėra kitų asmenų, deklaravusių gyvenamąją vietą;
45.5. pažymas iš gyvenamajam namui komunalines paslaugas teikiančių įmonių, kad buto savininkas neskolingas už komunalines paslaugas;
45.6. pažymą apie atsiskaitymą už vietinės rinkliavos paslaugas, komunalinių atliekų surinkimo ir tvarkymo paslaugas;
45.7. notaro patvirtintą sutuoktinių (kitų bendraturčių) sutikimą parduoti butą (fiziniai asmenys);
45.8. buto energinio naudingumo sertifikato originalą.
45.9 bendraturčių sprendimą (sutikimą) parduoti butą Lietuvos Respublikos civilinio kodekso 4.79 straipsnio nustatyta tvarka;
45.10. kitus notariniam sandoriui sudaryti reikalingus dokumentus.  
46. Pirkimo–pardavimo sutarties sudarymo išlaidas, įskaitant atlyginimą notarui, apmoka buto pirkėjas.
47. Kandidatas, kurio pasiūlymas pirmas eilėje, turi sumokėti 50 procentų perkančiosios organizacijos patirtų turto vertinimo išlaidų, jeigu jis nepagrįstai atsisakytų sudaryti pirkimo sutartį. 
48. Butas perduodamas Pirkimo-pardavimo sutarties sudarymo dieną. Pirkimo-pardavimo sutartis laikoma sudaryta, kai yra pasirašyta abiejų sandorio šalių, patvirtinta notaro ir įregistruota Nekilnojamojo turto registre. 
49. Už perkamą butą atsiskaitoma pervedant lėšas į pardavėjo nurodytą sąskaitą per 30 kalendorinių dienų po pirkimo–pardavimo sutarties ir perdavimo–priėmimo akto (jeigu toks aktas pasirašomas kaip atskiras dokumentas) pasirašymo dienos. 

IX. BAIGIAMOSIOS NUOSTATOS

50. Pirkimo procedūros iki pirkimo–pardavimo sutarties sudarymo gali būti nutrauktos:
50.1. kai atsiranda aplinkybių, dėl kurių pirkimas tampa nenaudingas ar neteisėtas;
50.2. kai nesusitariama dėl pirkimo kainos ar kitų sąlygų;
50.3. kai kandidatas atsisako pasirašyti sutartį ir nėra kito kandidato, kurio pasiūlymas atitiktų reikalavimus, nustatytus pirkimo sąlygose:
51. Visi ginčai sprendžiami šalių susitarimu, jų neišsprendus – teismine tvarka.
__________________________
							















































Butų pirkimo, skelbiamų derybų būdu, sąlygų 1 priedas
(Parduodamo buto pasiūlymo formos pavyzdys)

……………………………………………………………………………………………………………….... 
(kandidato vardas, pavardė, asmens kodas arba juridinio asmens pavadinimas, kodas)

…………………………………………………………………………………………………………………
(adresas, telefonas, el. paštas)
Butų pirkimo įgyvendinant projektą 
„Bendruomeninių vaikų globos namų 
ir vaikų dienos centrų tinklo plėtra 
Akmenės rajono savivaldybėje“ 
komisijai
PASIŪLYMAS 
(....... pirkimo daliai (ims))
……….....................
(data)

Parduodamo buto rekvizitai
Adresas ..................................................................................., naudingasis plotas ............ kv. m, kambarių skaičius ......... vnt., namo aukštas ........., statybos metai.............., rūsys ............, balkonas .............,                  (nurodyti)                            (nurodyti)                                    (nurodyti)        (yra/nėra)             (yra/nėra)          atstumas nuo buto iki artimiausios viešojo transporto stotelės ................. m, buto                                                                                 energetinio naudingumo klasė .............
                                     (nurodyti)           
Perkančioji organizacija – Akmenės rajono savivaldybės administracija.
Toliau pasirašęs kandidatas (jei dalyvauja įmonė, parašas tvirtinamas įmonės antspaudu) yra suinteresuotas dalyvauti šiose derybose ir sudaryti pirkimo–pardavimo sutartį.
Parduodamo buto pradinė kaina ......................................................................................
............................................................................................................................................    Eur        (suma žodžiais ir skaičiais)
1 kv. m kaina .........................................................................................................................Eur 
(suma žodžiais ir skaičiais)

Parduodamu butu faktiškai bus galima pradėti naudotis nuo .............................................................
                                                                                                             (data)
Parduodamo buto apžiūrėjimo sąlygos (komisijai ir turto vertintojui): ........................................................................................................................................................................................................................................................................................................................................................
           (laikas, kada galima apžiūrėti butą, kandidato įgalioto atstovo, į kurį galima kreiptis dėl buto apžiūrėjimo, vardas, pavardė, telefono Nr.)
Patvirtinu, kad pasiūlymas atitinka pirkimo dokumentų reikalavimus ir sąlygas.
Patvirtinu, kad iki bus sudaryta oficiali pirkimo–pardavimo sutartis, šis pasiūlymas galioja kaip įpareigojanti sutartis.
Kitos kandidato siūlomos pirkimo sąlygos..................................................................................
PRIDEDAMA:
1. Nuosavybę patvirtinančių dokumentų kopijos, .................................. l.
2. Kadastro duomenų bylos kopija, ........................................................ l.
3. Buto energetinio naudingumo sertifikato kopija, ............................... l.
4. Savininko įgaliojimas, suteikiantis teisę asmeniui pateikti pasiūlymą už jį ir kitus buto pirkimo dokumentus, tikslinti pirkimo dokumentus ir derėtis dėl buto pardavimo,...........l.
5. Įmonės registravimo pažymėjimo ir įstatų kopijos (jeigu pasiūlymą teikia juridinis asmuo).........................................................................................................2. 
6. Bendraturčių sprendimą (sutikimą) parduoti butą Lietuvos Respublikos civilinio kodekso 4.79 straipsnio nustatyta tvarka...................................................................1.


 (Kandidato pareigos, 	                                 (parašas) 	                                         (vardas, pavardė)
jei atstovauja juridiniam asmeniui)__________________

[bookmark: _Hlk480294142]Butų pirkimo, skelbiamų derybų būdu, sąlygų 
2 priedas


TECHNINĖS BŪKLĖS VERTINIMAS 

Butas, priklausantis _________________________________________________________,
(vardas, pavardė arba įmonės pavadinimas)
esantis ________________________________________________________________________,
(adresas)
kambarių skaičius _____, apskaitos prietaisai _________________________________________, 
kitos pastabos ___________________________________________________________________
______________________________________________________________________________.


	Eil. Nr.
	Vertinimo kriterijus
	Vertinimo ribos (balai)
	Vertinimo balai
	Vertinimas (balais)

	1.
	Namo, kuriame yra butas, eksploatavimo trukmė:
	0-10
	
	

	1.1.
	10-30 metų
	
	6
	

	1.2.
	Daugiau kaip 30 metų
	
	4
	

	1.3.
	Daugiau kaip 50 metų
	
	0
	

	2.
	Aukštas, kuriame yra butas:
	0-18
	
	

	2.1.
	1 aukštas 
	
	15
	

	2.2.
	2-3 aukštai
	
	3
	

	2.3.
	kiti aukštai
	
	0
	

	3.
	Karšto vandens tiekimas:
	0-2
	
	

	3.1.
	Yra (ruošiamas individualiai)
	
	0
	

	3.2.
	Yra (tiekiamas centralizuotai)
	
	2
	

	4.
	Dujų tiekimas:
	0-2
	
	

	4.1.
	Yra (gamtinės)
	
	2
	

	4.2.
	Nėra (yra elektrinė viryklė)
	
	0
	

	5.
	Rūsys
	0-2
	
	

	5.1.
	Nėra
	
	0
	

	5.2.
	Yra
	
	2
	

	6.
	Buto padėtis name:
	0-2
	
	

	6.1.
	Kampinis
	
	0
	

	6.2.
	Vidinis
	
	2
	

	7.
	Buto langų būklė:
	0-10
	
	

	7.1.
	Seni, nekeisti
	
	0
	

	7.2.
	Pakeisti (klijuoto medžio)
	
	6
	

	7.3.
	Pakeisti plastikiniai 
	
	4
	

	8.
	Buto lauko (išorinės) durys:
	0-10
	
	

	8.1.
	Senos
	
	0
	

	8.2.
	Pakeistos medinės
	
	4
	

	8.3.
	Pakeistos šarvuotos
	
	6
	

	9.
	Balkonas
	0-2
	
	

	9.1.
	Nėra
	
	0
	

	9.2.
	Yra
	
	2
	

	10.
	Buto energetinio naudingumo klasė
	0-15
	
	

	10.1
	B
	
	5
	

	10.2.
	C
	
	4
	

	10.3.
	D
	
	3
	

	10.4.
	E
	
	2
	

	10.5.
	F
	
	1
	

	10.6.
	G
	
	0
	

	11.
	Elektros instaliacija
	0–2
	
	

	11.1.
	be defektų, yra jungikliai ir lizdai
	
	2
	

	12.
	Buto pritaikymas judėjimo negalią turinčių asmenų poreikiams
	0-15
	
	

	12.1.
	Butas pritaikytas
	
	15
	

	12.2.
	Butas nepritaikytas
	
	0
	

	13.
	Butas yra renovuotame name su apmokėtomis modernizavimo išlaidomis
	0-10
	
	

	13.1.
	Modernizavimo išlaidos apmokėtos
	
	10
	

	13.2.
	Modernizavimo išlaidos neapmokėtos
	
	0
	

	
	Iš viso:
	0-100
	x
	



Komisijos nariai	______________________             _______________________________
(parašas) 	(vardas ir pavardė)

_______________________         _______________________________
(parašas) 	(vardas ir pavardė)

_______________________         _______________________________
(parašas) 	(vardas ir pavardė)

_______________________         _______________________________
(parašas) 	(vardas ir pavardė)


Butų pirkimo, skelbiamų derybų būdu, sąlygų
                                  3 priedas



___________________________________________________________________________
(Fizinio asmens/įmonės pavadinimas, atstovo vardas, pavardė)

___________________________________________________________________________
(adresas, telefono Nr., el. paštas)


Butų pirkimo įgyvendinant projektą 
„Bendruomeninių vaikų globos namų 
ir vaikų dienos centrų tinklo plėtra 
Akmenės rajono savivaldybėje“ 
komisijai


PRAŠYMAS
__________________
(data)

Prašau išduoti butų pirkimo sąlygas ir kitus dokumentus, susijusius su butų pirkimu.





_______________  		                              	__________________________
     (parašas)		                                                (vardas, pavardė)















Dokumentus gavau
_______    _______________
   (data)              (parašas)





